Hvor længe du skal give din hund hvalpefoder afhænger af dens størrelse og hvilket foder den får. For de fleste hunderacer gælder dog følgende:
For små racer kan man skifte til voksenfoder i 9-12 måneders alderen, for større racer kan skiftet foretages ved 12-18 måneder og for såkaldte "gigantracer" kan du skifte til voksenfoder når hunden er 18-24 måneder gammel.
Vi anbefaler altid at du rådfører dig med din hunds dyrlæge før du skifter over til voksenfoder, og at du sørger for at foretage skiftet på den rigtige måde.